Zadeva C‑65/13

Evropski parlament

proti

Evropski komisiji

„Ničnostna tožba — Uredba (EU) št. 492/2011 — Izvedbeni sklep 2012/733/EU — Mreža EURES — Izvedbena pooblastila Evropske komisije — Obseg — Člen 291(2) PDEU“

Povzetek – Sodba Sodišča (drugi senat) z dne 15. oktobra 2014

Institucije Evropske unije – Izvajanje pristojnosti – Izvedbena pooblastila, podeljena Komisiji za sprejetje izvedbenih aktov – Meje – Presoja zadevnega zakonodajnega akta in potrebe ali koristnosti določb sprejetega izvedbenega akta na podlagi splošnih ciljev – Sprejetje Sklepa 2012/733 – Prekoračitev meja izvedbenih pooblastil, podeljenih Komisiji – Neobstoj

(člen 291(2) PDEU; (Uredba Evropskega parlamenta in Sveta št. 492/2011, členi 11(1) drugi odstavek, 12, 13, 21, 29 in 38); Sklep Komisije 2012/733)

Komisija mora, kadar so ji na podlagi člena 291(2) PDEU podeljena izvedbena pooblastila, natančno določiti vsebino zakonodajnega akta, da bi zagotovila njegovo izvedbo pod enotnimi pogoji v vseh državah članicah. Tako je, če določbe izvedbenega akta, ki ga Komisija sprejme, spoštujejo bistvene splošne cilje zakonodajnega akta in so potrebne oziroma primerne za njegovo izvedbo, ne da bi ga dopolnjevale ali spreminjale.

Ti pogoji so izpolnjeni pri Izvedbenem sklepu o izvajanju Uredbe (EU) št. 492/2011 Evropskega parlamenta in Sveta glede uravnoteženja ponudbe in povpraševanja po prostih delovnih mestih ter postavitve mreže EURES na nove temelje, ki temelji na izvedbenem pooblastilu, podeljenem Komisiji na podlagi člena 38 Uredbe št. 492/2011 o prostem gibanju delavcev v Uniji. Sklep 2012/733 namreč spoštuje bistveni splošni cilj poglavja II Uredbe št. 492/2011, da se delavcem omogoči, da lahko sprejmejo ponudbe za zaposlitev iz drugih regij Unije, tako da se na splošni ravni zagotavlja bolj jasno podobo trga dela, ker, kot izhaja iz uvodne izjave 4 in člena 2 navedenega sklepa, se ta tako kot Uredba št. 492/2011 nanaša na spodbujanje nadnacionalne in čezmejne geografske mobilnosti delavcev s prizadevanjem v okviru skupnega delovanja, in sicer EURES, za preglednost evropskih trgov dela z zagotavljanjem izmenjave informacij.

Ker je treba člen 38 Uredbe št. 492/2011 razlagati glede na člen 291 PDEU, se sklicevanje na ukrepe v členu 38 Uredbe št. 492/2011 nanaša na potrebo po zagotovitvi izvedbe te uredbe pod enotnimi pogoji v vseh državah članicah, ne da bi se posegalo v obseg izvedbenih pooblastil, ki jih ima Komisija v okviru, določenem v poglavju II te uredbe. Ker EURES ni bil ustanovljen z Uredbo št. 492/2011, ta uredba, zlasti njen člen 11(1), drugi pododstavek, Komisiji daje pooblastilo za pripravo pravil za skupno delovanje Komisije in držav članic na področju popolnitve prostih delovnih mest in prijav za zaposlitev v Uniji ter pri zaposlovanju, ki je rezultat tega sodelovanja. Ustanovitev upravnega odbora EURES in dodelitev posvetovalne vloge temu odboru s Sklepom 2012/733, ne dopolnjuje niti ne spreminja okvira, določenega z Uredbo št. 492/2011, saj se nanaša le na zagotovitev učinkovitega skupnega delovanja, ki ga določa ta uredba, ne da bi se poseglo v pristojnosti svetovalnega in strokovnega odbora, ki sta bila ustanovljena s členoma 21 in 29 navedene uredbe. Poleg tega ni mogoče sprejeti tega, da je Komisija z določitvijo sprejetja prihodnjega statuta EURES prekoračila izvedbena pooblastila. Člen 10 navedenega sklepa namreč niti ne dopolnjuje niti ne spreminja okvira, določenega z Uredbo št. 492/2011, saj se navedena določba in v njej določeno ukrepanje nanašata le na olajšanje izmenjave informacij v okviru EURES, kot je določeno v členu 12 in 13 te uredbe, in na spodbujanje njegovega učinkovitega delovanja.

(Glej točke 40, 43, 46, 50, 52, 60, 87 in 92.)

Zadeva C‑65/13

Evropski parlament

proti

Evropski komisiji

„Ničnostna tožba — Uredba (EU) št. 492/2011 — Izvedbeni sklep 2012/733/EU — Mreža EURES — Izvedbena pooblastila Evropske komisije — Obseg — Člen 291(2) PDEU“

Povzetek – Sodba Sodišča (drugi senat) z dne 15. oktobra 2014

Institucije Evropske unije — Izvajanje pristojnosti — Izvedbena pooblastila, podeljena Komisiji za sprejetje izvedbenih aktov — Meje — Presoja zadevnega zakonodajnega akta in potrebe ali koristnosti določb sprejetega izvedbenega akta na podlagi splošnih ciljev — Sprejetje Sklepa 2012/733 — Prekoračitev meja izvedbenih pooblastil, podeljenih Komisiji — Neobstoj

(člen 291(2) PDEU; (Uredba Evropskega parlamenta in Sveta št. 492/2011, členi 11(1) drugi odstavek, 12, 13, 21, 29 in 38); Sklep Komisije 2012/733)

Komisija mora, kadar so ji na podlagi člena 291(2) PDEU podeljena izvedbena pooblastila, natančno določiti vsebino zakonodajnega akta, da bi zagotovila njegovo izvedbo pod enotnimi pogoji v vseh državah članicah. Tako je, če določbe izvedbenega akta, ki ga Komisija sprejme, spoštujejo bistvene splošne cilje zakonodajnega akta in so potrebne oziroma primerne za njegovo izvedbo, ne da bi ga dopolnjevale ali spreminjale.

Ti pogoji so izpolnjeni pri Izvedbenem sklepu o izvajanju Uredbe (EU) št. 492/2011 Evropskega parlamenta in Sveta glede uravnoteženja ponudbe in povpraševanja po prostih delovnih mestih ter postavitve mreže EURES na nove temelje, ki temelji na izvedbenem pooblastilu, podeljenem Komisiji na podlagi člena 38 Uredbe št. 492/2011 o prostem gibanju delavcev v Uniji. Sklep 2012/733 namreč spoštuje bistveni splošni cilj poglavja II Uredbe št. 492/2011, da se delavcem omogoči, da lahko sprejmejo ponudbe za zaposlitev iz drugih regij Unije, tako da se na splošni ravni zagotavlja bolj jasno podobo trga dela, ker, kot izhaja iz uvodne izjave 4 in člena 2 navedenega sklepa, se ta tako kot Uredba št. 492/2011 nanaša na spodbujanje nadnacionalne in čezmejne geografske mobilnosti delavcev s prizadevanjem v okviru skupnega delovanja, in sicer EURES, za preglednost evropskih trgov dela z zagotavljanjem izmenjave informacij.

Ker je treba člen 38 Uredbe št. 492/2011 razlagati glede na člen 291 PDEU, se sklicevanje na ukrepe v členu 38 Uredbe št. 492/2011 nanaša na potrebo po zagotovitvi izvedbe te uredbe pod enotnimi pogoji v vseh državah članicah, ne da bi se posegalo v obseg izvedbenih pooblastil, ki jih ima Komisija v okviru, določenem v poglavju II te uredbe. Ker EURES ni bil ustanovljen z Uredbo št. 492/2011, ta uredba, zlasti njen člen 11(1), drugi pododstavek, Komisiji daje pooblastilo za pripravo pravil za skupno delovanje Komisije in držav članic na področju popolnitve prostih delovnih mest in prijav za zaposlitev v Uniji ter pri zaposlovanju, ki je rezultat tega sodelovanja. Ustanovitev upravnega odbora EURES in dodelitev posvetovalne vloge temu odboru s Sklepom 2012/733, ne dopolnjuje niti ne spreminja okvira, določenega z Uredbo št. 492/2011, saj se nanaša le na zagotovitev učinkovitega skupnega delovanja, ki ga določa ta uredba, ne da bi se poseglo v pristojnosti svetovalnega in strokovnega odbora, ki sta bila ustanovljena s členoma 21 in 29 navedene uredbe. Poleg tega ni mogoče sprejeti tega, da je Komisija z določitvijo sprejetja prihodnjega statuta EURES prekoračila izvedbena pooblastila. Člen 10 navedenega sklepa namreč niti ne dopolnjuje niti ne spreminja okvira, določenega z Uredbo št. 492/2011, saj se navedena določba in v njej določeno ukrepanje nanašata le na olajšanje izmenjave informacij v okviru EURES, kot je določeno v členu 12 in 13 te uredbe, in na spodbujanje njegovega učinkovitega delovanja.

(Glej točke 40, 43, 46, 50, 52, 60, 87 in 92.)